JohanHeinsen/ENO huggingface dataset:
Aarhuus Stifts-Tidende, 1831-12-23
Af en Beretning fra den Kommission som Stændernes Forsamling havde udnævnt, paa Borgernes Begjæring, til at undersøge det Forefaldne, erfarer man endnu kun Saameget, at den havde konfereret med Regjeringen, der nu havde opgivet den Plan at kalde fremmede Tropper til Hielp, samt at Militairet havde faaet Ordre at trække sig tilbage, og Borgerne overdraget at besætte Vagterne, men om Sagen selv gives ikke videre Oplysning, end at der var foregaaet mange ulovlige Handlinger, som Ministeriet dog havde lovet ufortøvet at lade undersøge. Stænderne havde forelagt Regjeringen endeel Spørgsmaal, hvoriblandt: Naar og af hvem Militairet blev reqvireret og opstillet i Gaderne? Hvorfor og af hvem Garden fik befaling til at patrouillere, Paa hvis Reqvisition Kanoner med brændende Lunter bleve opkjørte, Naar og i hvilken Foranledning Oprørsakten blev første Gang læst, Paa hvilken Maade Vaabnene bleve anvendt, o. s. v. o. s. v. Formodentlig er det Hele - siger A. Avis - en politisk Jntrique, fremkaldt eller modnet ved en Fruentimmerstrid. Churfyrsten havde som bekiende, for noget siden paa en Maade resigneret og udnævnt sin Søn til Regent. Denne havde derpaa ladet Fru Schaumburg vie til sig venstre Haand, men hans Moder vil ikke anerkjende hende for sin Svigerdatter.
Aarhuus Stifts-Tidende, 1831-12-23
Rimeligviis er det nu ved Churfyrstindens Nærværelse i Skuespilhuset, hvor Prindsregenten eller hans Gemalinde havde ladet tilsømme den churfyrstelige Loge, saa hun ikke kunde komme derind, kommet til et Udbrud mellem begge disse Damers og derved tillige den gamle Churfyrstes og Prindsens Tilhængere. J en Bekjendtgjørelse fra Politiedirectionen erfares, at alle Vertshuse i Cassel skulde indtil videre være lukkede, at alle Huus-Eiere skulde lukke deres Gadedør Kl. 6 om Aftenen, og i Tilfælde af muligt udbrydende Uroligheder efter at det er bleven mørkt, sætte Lys i Vinduerne, o. s. v. - Ogsaa i den churhessiske Stad Hanau har der været nogle Uroligheder, i Anledning af den med Preussen afsluttede Handelstractat. – J München have 2 Candidater skudt sig efter den nylig afholdte juridiske Exammen, hvorvede havde fundet sig forurettet. Man har nu forlangt, at Exammenskommissionen skal drages til Ansvar. (Men de Døde kan den dog ikke bringe tillive igien!) - Det store Handelshuus i Leipzig, Brødrene Manioni, har gjort en Bankerot paa flere hundredtusinde Daler.
Aarhuus Stifts-Tidende, 1831-12-23
Sverrig. Der skal holdes en Rigsdag i Stockholm, for at raadslaae om, hvorledes den Mangel som truer adskillige Provindser, kan afhielpes. J Fahlun har man ved en Storm af Nordvest bemærket en Jordrystelse, hørt et stærkt Knald i Luften, og seet et usædvanligt Skin ved Horizonten.
Aarhuus Stifts-Tidende, 1831-12-23
Cholera morbus. Jadskillige Dage var i Hamborg ingen flere blevne angrebne derat, ei heller vare nogen døde. Raadet havde derfor bekjendtgjort, at Borgerskabet atter uden Fare kunde forsamle sig, og at de med Hensyn til Sygdommen trufne Jndretninger snart kunde undværes. Men desværre - mellem 17de og 20de Decbr. var der atter indtruffet 4 nye Choleratilfælde og tvende Dødsfald. Man seer altsaa, at om den ogsaa synes at ophøre etsteds, er den dog ikke at stole paa. (DeCholeradødes Antal var nu der i Alt 478.) Det samme Tilfælde har været i Berlin, hvor der heller Jngen var død eller angreben deraf i flere Dage. Den 14de Decbr. angrebes 4 Personer deraf og 1 døde. Der var de Dødes Antal indtil bemeldte Dag 1407. J Wien døde. endnu 4, 6 a 8 om Dagen. Der var det hele Antal indtil den 8 Decbr. 1922. J Kønigsberg havde man i de sidste to Dage havt 11 nye Choleratilfælde, og tvende Dødsfald. J Engelland udbreder den sig derimod desto stærkere. Den 10de Decbr. havde man i Sunderland havt 17 nye Choleratilfælde, og Summa, 432 Syge & 126 Dødsfald. Ogsaa i Newcastle havde der viist sig saamange mistænkelige Tilfælde, at man endelig ogsaa der havde maattet erkjende den for virkelig Cholera og udgivet Bulletiner derom. Ogsaa var den udbrudt i Nordh Shields, paa Orkneyøerne, og fl. St., selv paa det engelske Linieskib Revenge, der ligger for Anker ved Wight. J Smyrna raser den saa forfærdeligt, at der i een Nat bleve 500 Personer angrebne deraf, allHandelsforretninger vare derfor standsede. Mærkeligt et det, at den midt om Vinteren er udbrudt i den russiske Stad Kem ved det hvide Hav.
Aarhuus Stifts-Tidende, 1831-12-23
Fædrelandet. Rhvn. den 20 Decbr. J den sidste Uge vare her fød te 48 og døde 46, altsaa 2 flere Fødte end Døde.
Aarhuus Stifts-Tidende, 1831-12-23
Jfølge allerh. Resol. skulle de med Posten over: Rendsborg til Danmark forsendende Penge herefter kun udvortes desinficeres, saa at hverken Poser eller Foustager mere aabnes.
Aarhuus Stifts-Tidende, 1831-12-23
Hof= og Stadsretten havde dømt en herboende Kone for at have spaaet i Kort og derfor modtaget Penge, til 5 Dages Fængsel paa Vand og Brød, men Høiesteret har frikiendt hende.
Aarhuus Stifts-Tidende, 1831-12-23
Hr. Georg Hugue v. Bertouch er bleven erklæret umyndig, og Rosenørn-Lehn til Ourebye gaard udnævnt til hans Formynder.
Aarhuus Stifts-Tidende, 1831-12-23
Hr. M. Winther bekjendtgjør i Adressavisen, at en mager høi Person, iklædt en sort luslidt Kjøle, har paa en ærekrænkende, lav og bedragerisk Maade misbrugt hans Navn med Hensyn til Raketten, navnligen hos Generalgouverneur v. Scholten. Han har ind meldt det for Politidirectionen, og beder Enhver som kan give Oplysning om bemeldte Skurk, at melde det paa Politikammeret, for at faae ham paagreben og overleveret til Politiet.
Aarhuus Stifts-Tidende, 1831-12-23
Fra Pressen er udkommet: Fandens Apostel, Philister Lindetop, der vilde strøe Giftsæd i Folkets Hjerter, o. s. v. Og: "Cholera-Sang. Texten af en Doctor, Musiken af en Patient."¬
Aarhuus Stifts-Tidende, 1831-12-23
To betydelige faste Eiendomme her i Staden som vare assurerede for en halv Tønde Guld, solgtes nylig ved Auction for neppe 24,000 Rbd.
Aarhuus Stifts-Tidende, 1831-12-23
Bodenhoffs Plads, der i sin Tid kostede Staten 100,000 Rbd. er solgt underhaanden for 30,000 Rbd. Her kan man nu see de af den svenske Capt. Blom opfundne flyttelige Træhuse, hvoraf nogle ere opførte omkring Stockholm, og flere forsendte til Holland, Neapel, &c. Jnstructeur Nielsens Aftenunderholdning paa det kgl. Theater vandt overordentligt bifald. Med Enthusiame optog Publikum i Særdeleshed hans Recitation af St. Helenas Taarepile." Mad. Werschall viiste, at hun som Declamatrice værdigt staaer ved Siden af Hr. Nielsen, vor første Declamator. Jfr. Heger vandt ogsaa meget bifald for: "Marias Troesbekiendelse om Mandfolkene."
Aarhuus Stifts-Tidende, 1831-12-23
Her i Havnen sælges nu dansk Rug for 5 Rbd. Tønden. Brændet koster 10 Rbd. 3 Mk. a 11 Rbd. 3 Mk. Favnen.
Aarhuus Stifts-Tidende, 1831-12-23
- J Kornvarer foregaaer her nu lidet eller intet.
Aarhuus Stifts-Tidende, 1831-12-23
Efterretningerne fra Udlandet opmuntre paa ingen Maade til at kjøbe til de sidste Priser. Der er solgt nogle smaae Partier Byg og Hvede paa Leverance til Foraaret til resp. 3 Rbd. 7289 s. og 7 Rbd. 48 s. - 8 Rbd. efter Qvalitet; men selv til disse Priser findes ikkun faa Lysthavere. Rug uforandret, 6 Rbd. 40 – 48 s. for tørret østers., 7 Rbd. for utørret. J Havre inter passeret.
Aarhuus Stifts-Tidende, 1831-12-23
Khvns Børs-Cours den 20de Decbr. 1831. Hmb. 2 M. a vista 211. Species 210. 12 Rbmk. 9 ½ s.
Aarhuus Stifts-Tidende, 1831-12-23
Ved den 1223 Trækning i Altona udkom følgende Nummer: 64. 44. 49. 88. 11.
Aarhuus Stifts-Tidende, 1831-12-23
Prædikantere 1ste Juledag: Til Froprædiken i Domkirken, om Morgenen Kl. 7: Hr. Pastor Gruner. Til Høimesse i Domkirken: Hs. H. Hr. Biskop PaludanMüller. J Frue Kirke Hr. Pastor Brix. J Hospitalskirken Hr. Pastor Jahnsen. Til Aftensang i Domkirken: Hs. H. Hr. Stiftsprovst Lindhard. J Frue Kirke Hr. Cand. theol. Blichfeldt.
Aarhuus Stifts-Tidende, 1831-12-23
2den Juledag: Til Høimesse i Domkirken: Hs. H. Hr. Stiftsprovst Lindhard; i Frue Kirke Hr. Pastor Brix. J Hospitalskirken Hr. Pastor Jahnsen. Til Aftensang i Domkirken: Hr. Pastor Gruner, i Frue Kirke. Hr. Pastor Jahnsen.
Aarhuus Stifts-Tidende, 1831-12-23
Bekjendtgjørelser. Løverdagen den 7de Januar førstkommende, om Formiddagen Kl. 10, bliver paa Horsens Raadstue af holdt Auction over et Qvantum Lærreder, Damastes og Dreiels Dækketøier af Kjøngs Fabrik i Sielland, de staaende af samlede Garniturer med 6, 12, 18 og 24 Servietter, Theeduge, Haandklæder, Thee=Servietter, m. m. Vederhæftige Kjøbere tilstaaes 2 Maaneders Credit, og kunne trykte Cataloger erholdes gratis hos Gjæstgiver Fulling i Aarhuus, hos Mad. Worch. i Weile, samt paa mit Contoir. Horsens, den 22de December 1831. Ræder.
Aarhuus Stifts-Tidende, 1831-12-23
Fredagen næstkommende 30te Decbr. Formiddagen Kl. 10 bliver paa Weile Raadstue afholdt en Skiftesamling i Stervboet efter afgangne Gaardfolk Peder Jørgensen og Hustrue Maren Jørgensdatter af Kragelund, under hvilken Samling Skiftet om mueligt agtes sluttet. Dette bekjendtgjøres herved til Efterretning saavel for Arvingerne som andre Vedkommende, med Anmodning, at de til bemeldte Tid og Sted vilde give Møde. Herredscontoiret i Weile, den 15de Decbr. 1831. Hersleb.
Aarhuus Stifts-Tidende, 1831-12-23
Chocolade i alle Sorter a 32. 80, 88 s., samt 6, 7 og 8 Mk. pr. Pd. af P. Chr. Deichmann & Comps nye anlagte Fabrik, udarbeidet ved Dampkraft i lukkede Maskiner, til den fuldkomneste Fiinhed, haves i Oplag, og udsælJ. Karmark. ges i Aarhuus allene hos Bedste store, fede Hollandske og udmærket gode smaae Eidammer=Oste kan faaes i større og mindre Partier til meget billige Priser hos J. F. W. Røse.
Aarhuus Stifts-Tidende, 1831-12-23
Fede Kalkuner og Ænder den faaes paa MarseUsborg.
Aarhuus Stifts-Tidende, 1831-12-23
450 Rbd. Sedler kan af Baroniet Wilhelmsborg Godses Overformynderie strax erholdes til Laans, naar derfor stilles anordningsmæssig Sikkerhed. Forvalter Mohr paa Gothaab afhandler det videre fornødne.
Aarhuus Stifts-Tidende, 1831-12-23
Nye Mallaga Rosiner, dito Confect, Fr. Svedsker, & Cathrineblommer, Figner, søde & bittre Mandler, dito Krak, Caroline-Riis, Bamb. Kirsebær, Carristoff, Sagogryn, friske Citroner, m. m. flere nye Urtekræmmer-Varer, er arriveret og faaes meget billigt hos S. Lind.
Aarhuus Stifts-Tidende, 1831-12-23
Endnu kan faaes 2 a 3 Stk. af de bekjendte gode Chr. Ald. Bünger.
Aarhuus Stifts-Tidende, 1831-12-23
Jern Grubekjedler hos Ambolte af forskjellige Størrelser faaes til billige Chr. Alb. Bünger. Priser hos Pægle Flaskee faaes til billig Priis hos Chr. Alb. Bünger.
Aarhuus Stifts-Tidende, 1831-12-23
Fra mit Viinlager sælges god Rødviin til 1 Mk. 8 s. bedre dito til 2 Mk. pr. Flaske, Margeaux, St. Julien og Portviin, endvidere ung og gammel fransk Viin, Madeira, Graves, Muskat Lynel, Champagner, og Rhinskviin til de billigste Priser. Marcus G. Bech.
Aarhuus Stifts-Tidende, 1831-12-23
Nylig hjemkomne Citroner ere at faae hos M. Carlsen. Mit Hattendsalg er bestandig forsynet med alle Sorter Silkehatte paa Filt, hvilke alle ere stivede med forskjellige Slags Vandtætstivning. J. P. Brendstrup.
Aarhuus Stifts-Tidende, 1831-12-23
Gaarden No. 192 paa Studsgade kan faaes enten tilkjøbs eller tilleie til næste Sommer, eller til Paaske Flyttetid. Liebhavere bedes derom at underhandle med J. F. W. Røse. Øverste Etage af Gaarden No. 612 paa Hjørnet af Vestergade og Frue-Kirkegaard, bestaaende af 4 smukke gibsede og malede Værelser til Gaden og et dito i Sidehuset, samt Kjøkken, Spisekammer, Pigekammer, Kjælder og flere Beqvemmeligheder, er til næste Paaske Flyttetid at erholde tilleie.
Aarhuus Stifts-Tidende, 1831-12-23
En duelig Avlsforvalter kan strax eller til förste Mai erholde Condition paa Wiuffgaardpr. Weile hos Major Ingersen. Prædikener ved Bispe-Jndvielse, den 23de October af Stiftsprovst Clausen, Biskop P. C. Müller og Biskop R. Møller; samt de tvende indviede Biskoppers Levnetsløb, sælges for 24 s. hos J. Jessen.
Aarhuus Stifts-Tidende, 1831-12-23
De med forrige Post indsendte Stykker fra Weile ville ikke blive indførte her i Avisen førend Forfatteren eller Jndsenderen opgiver mig sit virkelige Ravn. Den Rigsbankdalerseddeel som laae i Brevet, har Postvæsenet konfii steret, som utilladelig Pengeforsendelse.
Aarhuus Stifts-Tidende, 1831-12-23
Redigeres, trykkes og udgives 4 Gange ugentlig af A. F. Elmquist
Aarhuus Stifts-Tidende, 1831-12-24
Løverdagen. den 24de December. Den til Forsendelse. med Brevposterne Kongelig allernaadigst 6 alene privilegerede Aarhuus StriTidende. Tiltrede,
Aarhuus Stifts-Tidende, 1831-12-24
Blandinger. Det er bekjendt, at Englænderne altid have havt en synderlig Modbydelighed for at lade Liig anatommere. Endnu i sidste Parlamentsmøde blev der foreslaaet at tilveiebringe de dertil fornødne Cadavere paa en lovlig Maade, hvortil forefloges Ligene af henrettede Forbrydere, af Fattige som døde uden Familie, o. s. v. Men Forslager blev ikke antaget, og hiin Mangel har atter givet Anledning til forskjellige Slags Forbrydelser, af hvilke det første er væmmeligt, det sidste afskyeligt og vistnok uden Exempel andetsteds. Hiint bestaaer deri, at Medlemmerne af et Slags Corporation, som af Spot kaldes Opstandelsesmænd, stiæle Ligene af Gravene og derpaa sælge dem til Anatommerne. I Nærheden af Dublin kom det nylig til en formelig Skjærmydsel imellem en slig Skare af Opstandelsesmænd og den paa Kirkegaarden op stillede Vagt. Den unden Slags Forbrydelse bestaaer deri, at nogle Uhyrer liste sig hemmeligt til at dræbe Folk paa en Maade som ikke efterlader synlige Spor, og der paa sælge Ligene. Denne Misgierning kalde Engellænderne Burking efter Navnet paa den første Forbryder af dette Slags der opdagedes, og paa denne Maade vandt en skjændselfuld Udødelighed. Nylig bleve tvende Personer henrettede i London for denne Forbrydelse. De havde faaet fat paa to Drenge, den Ene fra Landet, den Anden af de saakaldte Savoyarder, en Qvægdriver og en Vaskerpige, drukket dem fulde og derpaa qvalt dem ved at dyppe deres Hoveder i koldt Vand. Ved Henrettelsen af disse Afskum, som Pøbelen ledsagede med Hurra og Glædeskrig, var en saa umaadelig Mængde Mennesker forsamlede, at der betaltes 5 Guineer for et Vindue som vendte ud til Pladsen. Trængselen var saa stor, at adskillige Mennesker kom til Skade. Selve Galgen gjorde ikke det Jndtryk paa Forbryderne som den Bestemmelse, traaler at deres Legemer efter Døden skulde overleveres til Anatomiekammeret. Men Exemplet har kun frugtet lidet, thi nogle Dage efter var en lille Pige paa 8 Aar. Datter af agtværdige Forældre, bleven lokket bort af en Nabokone og qvalt i samme Hensigt. Ja endog en Mand er bleven ført for Retten, som beskyldes for at have bur ket sin egen Kone ihiel.
Aarhuus Stifts-Tidende, 1831-12-24
En mærkelig Proces svæver i dette Øieblik for Retten i Paris. Fyrst Rohan forlanger nemlig, at den paa en uforklarlig Maade omkomne Prinds Condes efterladte Testament, ved hvilket Kongens Søn, Hertugen af Aumale, samt en Baronesse Fruchere, indsættes til Arvinger af hans uhyre Formue, skal erklæres uefterrettelig, da han vil kunne bevise at det er bleven aftvungen den ulykkelige Prinds ved physisk og moralsk Vold af bemeldte Baronesse, som endog skal have slaaet den gamle Mand tilblods.
Aarhuus Stifts-Tidende, 1831-12-24
Den sørgelige Navnkundighed som Silkevæverne i Lyon have erhvervet sig i denne Tid, har foranlediget Aviserne til at omtale disse Folk noget nøiere. Canuts er deres almindelige Benævnelse der paa Stedet. De ere arbeidsomme Mennesker, men deres mekaniske, tankeløse, uophørligt siddende Beskjæftigelse synes at hindre ei allene deres Aands men ogsaa deres Legemes Udvikling. Medens Egnens øvrige Beboere i Almindelighed ere store velvoxne Folk, ere disse Canuts smaae, deres Bevægelser, langsomme, deres Sprog slæbende, deres Blik mat og mørkt. Al deres Virksomhed sidder i Fingrene. De beboe især Forstæderne, hvor de nøies med en lille Stue, ja ofte kun et Loftsrum. Nogle enkelte have 2 a 3 Væverstole, men Mængden kun een eneste. Silken tilveies dem af Fabrikanterne og maa, forarbeidet, leveres tilbage med samme Vægt. Arbeidslønnen er saa ringe, at de neppe kunne føde sig dermed. De have ogsaa den Forskjel fra alle andre Franskmænd, at de ere meget lider talende, som ligger fornemmelig i den Omstændighed, at Taushed er blevet dem til en anden Natur, da de paa de 6 Søgnedage bruge deres Tunge ligesaa lidet som deres Been, og derfor vente med Længsel paa Søndagen for at kunne forlade deres Fængsel, indaande frisk Luft og faae Benene rørte. Hele Flokke ere nu udvandrede til Schweitz.
Aarhuus Stifts-Tidende, 1831-12-24
At Kularbeiderne i Engelland forlade Gruber ne og drage i store Skarer omkring i Landet, volder megen Frygt. En faadan Hob kom nylig ind i Wolverhampton, og, da det just var Torvedag, bemægtigede sig alle de til Torve bragte Levnetsmidler.
Aarhuus Stifts-Tidende, 1831-12-24
J Forbryderkolonien Nysydwales skal der være saadan Mangel paa Fruentimmer, at man har foreslaaer den engelske Regjering at sende Haars Piger fra Skolerne i Jrland derover. "Vel sandt tilføies der, Opdragelsen duer sagtens ikke meget i Jrland, men stige Halv børn ere dog for gode til at blandes mellem Skjøger og Tyveqvinder." Georgios Mawromichaelis, den Ene af Capodistrias Mordere, blev den 24de October skudt paa Torvet i Nauplia. Han gik Døden imøde med uforfærdet Mod, og hans gamle Fader, Pietro Bey, der fra sit Fængsel var Vidne til denne blodige Scene, havde medgivet Sønnen sin Velsignelse.
Aarhuus Stifts-Tidende, 1831-12-24
Capt. paa den engelske Fregat Thetis, som total forliste ved Cap Frio med en Sum af 1 Million Pjastre ombord foruden en Mængde andre kostbare Sager, er af den over ham nedsatte Krigsret bleven dømt til at miste eet Aars Anciennitet.
Aarhuus Stifts-Tidende, 1831-12-24
Det er en for Handelstanden maaskee ikke uvigtig Efterretning, at den engelske Post herefter ogsaa omVinteren skal forsendes til Hamborg ved Dampskibe Skuespiller Lanng ved det Münchner Theater blev nylig om Aftenen efter at han havde spillet Bankør Heim felds Rolle (formodentlig altfor naturlig) stukken i Underliver ved Døren til sit Hjem.
Aarhuus Stifts-Tidende, 1831-12-24
J den preussiske Stad Polangen blev nylig en Reisende anholdt af Toldvæsenet som ikke allene havde baade den øverste og nederste Deel af sin Vogn, men ogsaa Siderne, Magasinerne, ja saagar Vognstangen udfyldt med forbudne Varer.
Aarhuus Stifts-Tidende, 1831-12-24
J Hamborgeraviser efterlyses en fra sine Forældres Huus for en Maanedstid bortgaaet ung Pige, som havde blaae Øine, blonde Haar og blegt Ansigt, klædt i en oliven circasia Kjole, sort Silkekaabe med Rosafoer, og Tülls Slør. Der loves en betydelig Douceur for hendes Opdagelse.
Aarhuus Stifts-Tidende, 1831-12-24
Skibet Charlotte, Capt. Wippel, hjemmehørende Aarhuus, fra Hamborg bestemt til Buenos Ayres, er kommet ind til Portsmouth med Tab af Mast og andet Havarie. Trøstende Mindeblomst. til en Moder ved et elsket Barns Bortgang Smertens Søn, hvi er din Kind saa bleeg Hvi for evigt lukt dit fromme Øie? Fredrik, ak! din Faders Haab du sveeg, Spottet grumt din anden Moders Møie For dit Liv din første Moder døde, Du har hende fulgt: det er din Brøde, Hulde Barn, hvor elsktes du af mig: - Var du syg, min Arm dig kierlig favned, Som mit eget Barn jeg pleied dig. Har du ved mit Bryst din Moder savned Dog du os forlod, skjøndt Savn og Smerte, Knuse vil din anden Moders Hjerte, Dog du er jo skyldfrie, Skjebnens Arm Reev dig af Forældres svage Hænder, Aldrig stilles vil dens vilde Harm, uden Hvile Død og Qval den sender! Store Gud, hvad var da vel vor Brøde, At vor dyrekjøbte Fredrik døde. Elskte Moder, o forsynd dig eil – Fredrik seer du vist ei meer paa Jorden, Men - hen over Stjernen gik hans Vei, Der er han en Lysets Engel vorden. Ak, jeg var saa sog hos Dig, du Gode, Her er jeg saa glad og vel tilmøde, Frit jeg aandet har ved Hendes Bryst, J hvis Plads du traadte hos min Fader, Og med mine Søstre, fuld af Lyst Leged mellem Himlens Stjernerader. Ham, hvis Navn min korte Vandring smykked, Har mig til sit ædle Hjerte trykked. Moder, Gud i Himlen han er god, er en Fader selv idet han saarer. Nys jeg stammed, ved hans Trones Fod, Om din Kjærlighed og dine Taarer. Han din Ømhed lønne vil med Glæde, Men - saa maae du heller ikke græde!"H. F. B. Aarhuus.
Aarhuus Stifts-Tidende, 1831-12-24
Avlsgaarden Christinedahl er i Gaar bleven solgt af Proprietair Koch til Cancellieraad Mohr paa Aaboegaard for 15,500 Rbd. rede Sølv. Copulerede paa Thiele: Hr. Kammerjunker, Overførster v. Jessen og Baronesse Selma v. DirckinkHolmfeld.
Aarhuus Stifts-Tidende, 1831-12-24
Ankomne fra Callundborg til Aarhuus: Cand. philos. B. Ree, Kammerjunker Baron Rosenkrantz, Styrmand Rohde, Volonteur Sørensen, Optikus Gallinger.
Aarhuus Stifts-Tidende, 1831-12-24
Bekjendtgjørelser. Commissionen for Fattigvæsenet beder sine Medborgere, ikke at give nogen somhelst Almisse til i de i Forsørgelses- og Arbeids-Anstalten indlagde Fattige, naar disse om Søndagen gives Tilladelse at besøge deres Slægtninge, eller til andre Tider ere udenfor Stiftelsen; thi da der i Stiftelsen ikkun optages saadanne Fattige, som ikke kan være sig selv overladte, men erholde alt Fornødent til Livets Ophold der, saa ere Almisser til disse skadelige for Fattigvæsenets Bestræbelser. Skulde derimod Nogen have særdeles Godhed for en i Stiftelsen optagen Fattig, og ville forunde ham en bedre Pleie end den Fattigvæsenet i Almindelighed kan tilstaae, saa bede vi, de ville levere saadan Gave til Commissionen i dennes Forsamlinger, der holdes i selve Stiftelsen hver Onsdag Aften almindeligst fra Kl. 5 til 9 slet, og Commissionen, skal da drage Omsorg for, at Giverens Villie paa det nøiagtigste bliver opfyldt.
Aarhuus Stifts-Tidende, 1831-12-24
Alle Gaver til omløbende Betlere ere i Almindelighed skadelig, de opmuntre ikkun disse til Ørkesløshed og Drukkenskab. Vilde vore saa veldædige Medborgere spare disse, for at kunne give en passende Gave til værdige Huusarme, som formedelst Sygdomme eller andre uheldige Tilfælde ere i Trang, men undsee sig for, at bede det Offentlige eller sine Medborgere om Hjelp, da vilde saadant foraarsage saavel Giveren som Modtageren tifold mere Sielefryd.
Aarhuus Stifts-Tidende, 1831-12-24
Alle Trængende der henvende sig til Commissionen om Understøttelse, erholde saadan, passende efter Omstændighederne; vi have saaledes de forbigangne Vintere, hvert Aar uddeelt omtrent 22000 Portioner sund og god varm Middagspise, bestaaende vexelviis af en Potte Erter, Kaal eller Bankebygs=Suppe, kogt paa Flæsk og Oxekjød, til Fattige udenfor Stiftelsen. Omtrent 130 Familier have faaet Jldebrændsel, 209 Personer have frit Huus i de Fattigvæsenet tilhørende Vaaninger, og 120 Familier erholde Huusleiehielp, foruden anden nødvendig Understøttelse. Ved at møde i Stiftelsen, kunde vore Medborgere, selv see og bedømme hvorledes de der optagne Fattig have det, og skulde Nogen ønske særdeles Oplysning om Fattigbestyrelsen i det Hele, da er Commissionen, beredvillig, i dens Forsamlinger at meddele det Fornødne, ligesom der af Kassebogen kan sees enhver Jndtægt og Udgift fra Stiftelsens Oprettelse indtil Dato.
Aarhuus Stifts-Tidende, 1831-12-24
Naar Regnskabet for indeværende Aar er opgjort, skal en autoriseret Gjenpart deraf blive henlagt paa Raadstuen til almindelig Eftersyn for Enhver der vil see det; men da Regnskabet, som en Følge af Omstændighederne, er saaledes, at der behøves flere Dage for at kunne giennemsee og bedømme det, saa vil Commissionen meddele følgende korte Uddrag, og saaledes som det er indberettet til det Kongelige danske Cancellie: For Aaret 1820 var Bidraget til Fattigforsørgelsen 6340 28 2 m. 6 i Sedler og Tegn, naar denne Summa tages ligesaa stor for de følgende 11 Aar, fra 1821 til 1831 begge incl., saa maatte dette udgjøre 69744 28 2 M. 2 s. men der er i dette Tidsrum ikkun opkrævet 68037 28 1 7 i Sedler og Tegn, hvoraf flere Summer endog ikke ere komne i Cassen, men maatte formedelst indtrufne Omstændigheder indstilles til Eftergivelse. Commissionen har saaledes i de sidste 12 Aar seet sig istand til, ikke at forhøie Bidragene til Fattigforsørgelsen i det Hele, men endog at opkræve 1707 11 i mindre, uagtet de Fattiges Antal siden 1820 betydeligen er forøget, og Fødemidlernes Priis ligesaa; desuden hvilede der en trykkende Gield paa Fattigkassen fra den ældre Tid, hvoraf flere Summer maatte betales.